ત્યારે હિન્દુ-મુસ્લિમના રમખાણો હતા. આજે ગુજરાતી-પરપ્રાંતિય વચ્ચેની હિંસાનો મુદ્દો છે. ત્યારે નરેન્દ્ર મોદી મુખ્યમંત્રી હતા, આજે વિજય રૂપાણી છે. ત્યારે વાજપેયી વડાપ્રધાન હતા, આજે નરેન્દ્ર મોદી છે. આટલા ફેરફારોને ધ્યાનમાં રાખીએ તો ઈતિહાસ જાણે પુનરાવર્તન કરી રહ્યો છે. ત્યારે ગુજરાત સરકાર અસરકારક કામગીરી બજાવતી નથી અને તોફાનીઓ પ્રત્યે કૂણું વલણ દાખવે છે એવી વ્યાપક ફરિયાદો વચ્ચે વાજપેયીએ જાહેરમાં નરેન્દ્ર મોદીને કોઈ પક્ષપાત રાખ્યા વગર રાજધર્મ નિભાવવાની સલાહ આપી હતી.